LidanRubinov/Halacha-QA huggingface dataset:
שאלה: ת ארנונה לאחר ההשכרה: בעל נכס השכיר מחסן למתווך. סוכם על דעת שני הצדדים שהשכירות תהיה בעלות של 180, ושהשוכר לא ישלם ארנונה. לאחר שהשכירות הסתיימה והשוכר שילם את עלות השכירות פנה אליו בעל הנכס ואמר לו שהעירייה הגישה חשבון ארנונה על הנכס ועל כן הוא רוצה מהשוכר ארנונה על תקופת השכירות. טענת בעל הנכס: בחוזה השכירות רשום שעל השוכר לשלם ארנונה. טענות השוכר: סוכם כי אינו משלם ארנונה, ובגלל זה הוא שכר את המחסן ואף שיפץ אותו והפך אותו למשרד בעלות של אלפי שקלים. אם היה יודע השוכר שהוא צריך לשלם ארנונה לא היה שוכר את המחסן. במידה ורצה המשכיר לגבות דמי ארנונה עתידיים היה צריך לציין במפורש בחוזה שלמרות שהשוכר לא משלם ארנונה, במידה והעירייה תדרוש ת ארנונה על המחסן, על השוכר יהיה לשלם את הארנונה. השכירות הסתיימה ולא תתכן דרישה לת ארנונה לאחר שעברו מספר חודשים.
תשובה: איננו יכולים לפסוק במקרה כזה ללא שמיעת הנתונים והטענות משני הצדדים. על הצדדים לגשת לבי"ד רבני. הרב מיכאל יומטוביאן
שאלה: קשר רמב"ם לאשכנזי: האם מותר לאשכנזי לעשות קשר קטן (כמין קשר רמב"ם, שלוש חוטים מלופפים) בסוף הקשרים הרגילים של הציצית כמו שעושים חלק מהספרדים?
תשובה: מותר.
שאלה: תינוק הצוחק בזמן השינה: האם יש עניין ליחס חשיבות כאשר תינוק צוחק בזמן שינה מפני שנאמר לפי הקבלה שאשתו של הס"מ נמצאת על ידו, ומה אפשר לעשות כדי לסלק אותה? המבורך יתברך מפי עליון ו על תשומת הלב.
תשובה: אין לחשוש לדברים רחוקים. ישנם שנהגו לתלות קמיע לשמירה ליד תינוק, ואולם יש לכסות אותו בזמן שמחתלים את התינוק. והצחוק בחלום מעיד על שמחת התינוק ואין בזה שום פגם חלילה. ותזכו לברכת ד' לשמירה עליכם ועל בנכם אכי"ר.
שאלה: לחזור מקניה בכרטיס אשראי: ראיתי מאמר של משפטן יר"ש, שכותב שכיום לפי החוק, קניה בכרטיס אשראי זה רק מהווה התחייבות לקניין ולא מעשה קניין. לפי זה, אם ביצעתי קניה בכרטיס אשראי ואני רוצה לחזור בי, האם מותר "ממונית" לחזור בי, וגם אין מי שפרע? אבקש לדעת את כת"ר. והאם יש הבדל אם חברת האשראי עוד לא העבירה למוכר את הכסף?
תשובה: אם עוד לא קיבלת את המוצר, אז ניתן לבטל כי הדברים עדיין באוויר ולא נעשה קניין. אולם אם קיבלת כבר את המוצר זה נחשב כמו משיכה. כל זה אם חברת האשראי עוד לא העבירה את הכסף למוכר, אם המוכר קיבל את הכסף אז זה נחשב שהיה קניין כי כך מקובל בשוק.
שאלה: שעטנז בחליפה בחנות של חילוני: אם קניתי חליפה ממוכר חילוני באיזור חילוני ונמצאת כולה שעטנז, האם הפסדתי? כי המום הולך לפי מנהג המקום, והמום הזה אינו בתודעת המוכר?
תשובה: מצד הדין אתה יכול לתבוע ממנו להחזיר כיוון שלגביך זה מום (כשם שאם היה מוכר בשר טריפה שלגביך זה מום) אולם לא ניתן לאכוף זאת, ולמעשה הדבר תלוי ברצונו הטוב של המוכר.
שאלה: המשך - ניגון בכלי נגינה בתפילה: בהמשך לשאלה על נגינה בכלים בתפילה. לפי מה שהרב אמר "לכן החלוקה בין עיקר התפלה לחלקים המיוחדים בתפלה, כגון: אמירת הלל, יכולה להיות חלוקה נכונה. בזמן ההלל גם בזמן הזה יש שמחה יתירה". האם ניתן להסיק שיש היתר לנגן בהלל או בהבדלה או סליחות מחמת זה שהם לא חלק מגוף התפילה כמו פסוקי דזמרה עד שמונה עשרה שאסור?
תשובה: הבנת נכון את דברי. בכל אופן תמיד צריך שהדברים יהיו מוסכמים לרב המקומי או לב הקהילה.
שאלה: להחזיר גזל לבית ספר: אני רוצה בעז"ה לתקן ענייני גזל שידועים לי בעליהם (ואת שאינם ידועים לי. איך אעשה עליהם תשובה?) אני עובדת בתגבור לימודי בבי"ס.את המשכורת אני מקבלת מקרן מסויימת אחרי דווח שעות העבודה. אני יודעת שדווחתי מספר שעות גבוה, כיוון שהיה זה תלוש אחרון שלי, בכוונה שאשלים אותם בפועל בהמשך (אפילו שלא אקבל בתקופה זו תלוש). בפועל,לא השלמתי את השעות הנ"ל. מצד בית הספר, הוא זכאי למכסת שעות התגבור הזו,לכן דווחתי אותה, (פעם גם נאמר לי ע"י המנהל לעשות כך כדי שבית הספר יקבל את השעות המגיעות לו ושאשלים בחודש הבא) אך כיוון שלא נתתי תמורתה עבודה חשבתי לתת למנהל בית הספר את הסכום של השעות הנ"ל (אינני יודעת בדיוק, אז בשביל הרגשתי גם אוסיף, עוד יותר) ולומר לו שזה עבור השלמת שעות, ושיתן זאת באופן אישי למורה מתגברת אחרת או כל מי שייעשה את השעות שהיו שלי,במקומי.כך נראה לי לתקן את העניין. כך בית הספר יקבל את המגיע לו.ומהבחינה הזו לא יהיה אצלי הכסף שלא ביושר. האם זה ר מתקן את הנדרש בצורה זו? אני מקווה. אין לי נגישות לקרן המממנת,וגם יהיה לייצר הרע הרבה יותר תירוצים משכנעים,לגרום לי להמנע מלעשות זאת אם אצטרך לנסות לעבור דרך משרדים שונים.יש לי הרגשה שהדבר יידחה(זה בטח לא טוב,אבל זה אמיתי)ואז לא יגיע לתיקונו בסוף.אבל אם צריך אחרת. אני רוצה את הדרכת הרב בעניין שאכן זה כיוון של תיקון,כדי שיהיה בכך ברכה ותיקון אמיתי ולא רק החלטה אישית שלי.
תשובה: תמצאי דרך לתרום לביה"ס מבלי שידעו מי התורם.
שאלה: עבודה במקום שאינו כשר: האם מותר לעבוד במקום בו מערבים בשר וחלב?
תשובה: אם מקום העבודה לא קשור לאוכל אלא יש שם מטבח לא כשר, מותר לך לעבוד שם. אם זה מסעדה או מקום המכין ומוכר מוצרי מזון ועבודתך לא קשורה לאוכל עצמו, הרי שאת לא עוברת איסור בעבודה זו אולם לא ראוי לתת לגיטימציה למקום כזה. אם את מגישה לאנשים לאכול לא כשר או שאת בעצמך מכינה את האוכל, יש כאן איסור של "לפני עיוור" ואסור לך לעבוד בזה.
שאלה: להחזיר גזל של ילדה קטנה: מה התיקון עבור דברים שגזלתי מחנות כשהייתי קטנה (כיתה א ב ) והיום היא כבר לא קיימת. יש דרך להשיב?לתקן? האם לתת צדקה במקום,מועיל? נסעתי בהסעות להפגנה לחברון וכד ובגלל שלא היו מקומות ישיבה "החלטתי" שאני לא אמורה לשלם על נסיעה בעמידה. כשאני נזכרת בזה, אני חושבת שאני צריכה לתקן זאת. איני יודעת מי היו המארגנים וכו. איך עושים על כך תשובה? היום אני משתדלת יותר לשים לב שלא אצטרך לשאול עוד שאלות כאלו. אבל על דברים דומים לאלו,מהעבר שאין להם כתובת להשיב.מה הכפרה? (האם צריך לנסות לבלוש,להגיע ולגלות את הבעלים וכו?)
תשובה: תתני צדקה למוסדות ציבור.
שאלה: גופיית ציצית: לגבי גופיית ציצית (יש על האריזה הכשר בד"ץ על הפתילים בלבד והבד עצמו הוא 100 כותנה) 1. האם בלבישתה מתחת לחולצה יש קיום של מצות ציצית, והאם צריכה גופיה דקה נוספת מתחת? 2. בגופיית ציצית יש מקום להכניס הזרועות בלבד. האם עדיף לפרום את התפר, והאם ברכתה "על מצות ציצית" (הכונה לאחר פשיטתה במקלחת וכד')?
תשובה: 1. מקיימים מצוות ציצית ולא חייבים עוד גופיה מתחת. 2. אני משער שרוב התפר פתוח (אחרת לא יהיה הכשר של הבד"ץ). אין צורך לפרום יותר. מברכים עליה ככל ציצית. אם אדם נכנס למקלחת לזמן קצר וכשהוריד את הציצית חשב שיחזור וילבשנה, הוא אינו צריך לברך עליה שוב.
שאלה: צפייה בסיאנס דרך המחשב: צפיתי בסיאנס במחשב מתוך סקרנות ואני מאוד מפחדת שמא הדבר אסור. האם הדבר חמור כמו השתתפות בעשיית הסיאנס? אני ממש מפחדת ואני מתחרטת בלב שלם על המעשה.
תשובה: אין איסור צפיה במחשב כמו השתתפות ממש, ובכל זאת אין הדבר רצוי. ואם תקבלי על עצמך לא לחזור על כך, אין לחשוש משום נזק ח"ו.
שאלה: הערה על תשובה בנוגע למציאה בעגלת סופר: בי"ח בסיון נשאלה השאלה הבאה ונענתה ע"י הרב ליאור שליט"א: שאלה: מציאה בעגלת קניות בסופר- מה דינה? (פירוט: מצאנו חבילת סכו"ם חד-פעמי בעגלה שהושארה בחניה לאחר קניה. לקחנו את החבילה הביתה, אך התעוררנו לשאול, אולי אין זה הפקר? אולי היינו צריכים להשאיר לבעל הסופר שמא הבעלים ישאלו על האבידה. מדובר בסכו"ם חד"פ מהסוג היקר. מה לעשות עכשיו? נגיע לחנות זו בעוד זמן רב יחסית. כיצד היה עלינו לנהוג לכתחילה?).
תשובה: החבילה שייכת לכם, מכיוון שמן הסתם הבעלים התייאשו ואין בזה סימן. רציתי להעיר, שידוע לי שיש חנויות (אני יודעת ספציפית על "יש") שנוהגות לרשום במחברת פריטים שנמצאו שברור ששולמו ונשכחו. זאת אומרת שבעלי הסכו"ם שנמצא בעגלה יכלו להתקשר לחנות ולהגיד שהם שכחו, ואם זה היה כתוב במחברת, הם היו מקבלים חבילה כזו ללא ת לכן כשמוצאים פריט שנשכח, נראה לי שראוי להעביר אותו להנהלת החנות. תשובה: נראה לי שזהו נוהל נדיר, ניתן לשאול בחנות אם יש נוהל כזה לפני שלוקחים את המציאה.
שאלה: ניתוח בחודש אב: לפני כחודשיים עברתי ניתוח לאחר פציעה שגרמה לשבר קשה ומורכב בקרסול רגל שמאל ובמסגרת הניתוח והוכנסו לרגלי מספר ברגים. במהלך השבועות הקרובים בעז"ה אני אמור לעבור ניתוח נוסף שבו יוצא לי בורג מספר ברגים מהרגל ולאחר מכן אוכל להתחיל פיזיוטרפיה עם דריכה על הרגל. ללא הוצאת הברגים הללו לא אוכל להתחיל דריכה על הרגל. אשמח לקבל תשובה האם יש מקום לדחות את הניתוח לאחר תשעה באב והאם יש סכנה לבצע את הניתוח במהלך שלושת השבועות בין יז בתמוז לט באב. אודה מאוד על תשובה ובברכת רפואה שלמה ובריאות לכל חולי עמו ישראל.
תשובה: האם הניתוח מסוכן? אם כן, חשש לסכנה קיים בשלושת השבועות רק בשעות מסוימות ביום, ביתר הזמן אין איסור. גם בחודש אב מצינו חשש למזל רע מול בעל דין גוי אך לא בדברים אחרים. אם דחיית הניתוח עצמה גרומת סבל או חשש בריאותי, אין לדחות.
שאלה: הבדל בחלב לפני חליבתו ואחרי: מה דין החלב לפני החליבה. האם הוא בשרי, חלבי או פרווה? אם הוא לא חלבי, מדוע יש הבדל בחלב לפני החליבה או אחריה? וכן, מדוע יש הבדל בין חלב אם שהוא פרווה לחלב אחר, לכאורה הם מיוצרים בדרך דומה?
תשובה: בזמן שהחלב בעטינים של הבהמה הוא אינו נחשב לחלב מדאורייתא אולם יש בו איסור של בשר וחלב מדרבנן. חלב אם הוא פרווה מכיוון שהתורה אסרה רק חלב של בהמות לעניין בשר וחלב.
שאלה: שעון שבת -הזזת החוגה המורה על הזמן : בשבת האחרונה הפעלתי שעון שבת כך שיהיה זמן כבוי וזמן אחר דלוק אבל שכחתי לעדכן את זמן השעון כך שבשעה שמונה בערב הוא היה בשתים בלילה. האם מותר לי לסובב את השעון כלפי הזמן שאמור לפעול (11 בצהרים נגיד) ולהשאיר לו זמן שהוא עדין לא דולק ואז כאילו לא נגעתי בו או אסור?
תשובה: לדעתי מותר, רק תיזהר שלא תכבה תוך כדי פעולתך ממש.
שאלה: תפילת הנץ: בבית הכנסת שלנו התחילה קבוצה של חברים להתפלל בשבת תפילת שחרית מוקדמת. הם קוראים לזה תפילת ותיקין בשעה שאחרים טוענים שזו רק תפילת שחרית מוקדמת. השאלה: בזמן הנקוב ל"נץ" עלפי הלוח יש להתחיל בתפילת עמידה (כאשר הטלית ופסוקי דזמרה נאמרו קודם) או זו השעה שכל תפילת השחרית מתחילה בה?
תשובה: בזמן הנץ שכתוב בלוח יש להתחיל את תפילת העמידה.
שאלה: ציצית תכלת לילד קטן: בעלי הולך עם תכלת לפי המלצת כבוד הרב. בננו, בן שנתיים ועשרה חודשים ב"ה, נגמל מחיתולים ורוצה שנקנה לו ציצית, כנהוג. התלבטנו אם לקנות לו תכלת כמו לאבא או לבן ולהתחיל עם תכלת מבר מצווה בשל העלות הגבוהה של התכלת. הילד עצמו דורש תכלת "כמו אבא". מצד אחד, אנחנו במצב כלכלי קשה כרגע. מצד שני, אם זה עיקר הדין יכול להיות שלא שייך כאן עניין כלכלי על חשבון המצוות. מה אומר כבוד הרב בעניין?
תשובה: אין צורך לקנות לו עכשיו, ניתן לקנות לו כשהוא יותר גדול ויודע לשמור (גיל בי"ס) או בגיל בר מצווה.
שאלה: בת מצווה במקום לא כשר: לחברה מאוד טובה שלי יש בת מצווה. והיא עושה את הבת מצווה במסעדת דגים וחלבי שהיא לא כשרה מכיוון שפתוחה בשבת, אך הם מביאים משגיח צמוד כל הערב שאומר שהוא ישגיח והאירוע יהיה בהשגחת הבד"ץ. אך עלה דיון בכיתתנו שלא לפרנס מסעדה שהיא לא כשרה, ולא לבוא לבת מצווה (יש לציין שלפני המסעדה יש שייט) ויש כאלה שאומרות לבוא. אני מאוד רוצה לכבד את חברתי והוריי לא יודעים מה לעשות. מצד אחד, אני רוצה וצריכה לכבד אותה. אך מצד שני, המסעדה לא כשרה ואני רוצה לאכול שם. מה עליי לעשות בעניין זה?
תשובה: לא נראה לי שיש אפשרות שתיהיה השגחת בד"ץ במקום כזה. צריך לברר מי הוא המשגיח.
שאלה: פקידה לא צנועה: 1. כשיש פקידה לא צנועה בבנק או בחנות ואין פקיד או פקידה צנועה, האם מותר לפנות אליה ולבקש ממנה את השירות אותו היא אמורה לספק או שיש חובה לבוא במשמרת אחרת ששם אולי תהיה פקידה אחרת צנועה יותר? 2. (שאלה שניה חשובה מאוד) האם יש חילוק בחוסר הצניעות, כמו פגם שרוב הנשים נוהגות בו כמו העדר שרוולים ארוכים, לבין פגם שמיעוט הנשים נהגו בו כמו מחשוף בחזה או גופיה ללא שרוולים? 3. אם יש פקידה אחרת צנועה, האם חובה לסרב לשירות הפקידה הלא צנועה ולפגוע בה או שאפשר ללכת אליה ולהשתדל לא להסתכל? האם גם בזה יש לחלק בין פגם המיעוט לפגם הרוב כנ"ל בשאלה השניה?
תשובה: 1. אין חיוב לבוא בפעם אחרת, אולם לכתחילה וודאי שראוי לעשות כך. 2. יש לחלק בין חוסר צניעות מצדך, שייתכן שאתה מחמיר בנושאים אלו, לבין חוסר צניעות המקובל על כולם כחוסר צניעות. 3. הפקידה הלא צנועה פוגעת בך ולכן אינך צריך להתחשב בפגיעה שלה.
שאלה: שימוש בנעלי נפטר: ישנו מנהג שאין לעשות שימוש בנעליים של נפטר. האם האיסור חל רק על בני משפחתו של הנפטר או על כל אדם?
תשובה: המקור למנהג נמצא בספר חסידים סימן תנד. שם כתוב שאין לתת את הנעליים ליהודי אחר אלא למוכרם לגוי. בספר גשר החיים (עמוד צב) מביא שכל המנהג הוא על נעליים שלבש הנפטר בזמן שהיה חולה, וכל שכן אם נפטר לבוש בהם, וכל זה רק בשלושים יום הסמוך למיטתו. לכן מי שנפטר לאחר מחלה ולא היה לבוש בנעליו כלל כשהיה חולה או לבש אותם שלושים יום לפני שנפטר, מותר ללבוש את נעליו או לתתם לצדקה.
שאלה: כיבוי בשינוי: לכבוד הרב דוד חי הכהן שליט"א, שלו וברכה. א.בסימן שטז בשו"ע, מבואר שמותר לצוד פרעוש, למרות שזה צער בעלמא, מכיוון שאין מינו ניצוד וגם זו מלאכה שאינה צריכה לגופה. הרי לן תרי דרבנן במקום צער קל שמותר. אז מדוע עוברים על איסור אם מכבים בשינוי אור שמפריע מאוד לישון בשבת, הרי זה משאצל"ג וגם שבות כי אין כלל פחם כיבוי בשינוי וזה תרי דרבנן בשינוי במקום צער? וכן בשו"ע, שכח, לא, התיר בעוד מקרה תרי דרבנן במקום צער? ב. האם להתייחס למדי צה"ל שחייל מקבל כמתנה ע"מ להחזיר, ואזי אפשר לברך עליהם שהחיינו, ולכוון גם על השירות הצבאי? ג. מה שהרב כתב שאם בולעים (ללא לעיסה) חתיכת בשר בגודל גרגיר שושמום, שלא צריך לחכות 6 שעות. מאיזה גודל בשר שבולעים, צריכים לחכות? לכב הרב שמאיר עינינו בתורת ה.
תשובה: א. עיין בסימן תקי"ד סעיף א' שהשולחן ערוך אסר דבר זה ביום טוב, והביאור הלכה כתב שאם יצרו תוקפו אפשר להקל ביו"ט שני בחו"ל, ואם כן בוודאי אין להתיר בשבת בשום אופן. ב. אין לברך שהחיינו על בגד שהוא חייב להחזיר, וגם על צבא אין לברך כי זוהי מצוה - "ומצוות לאו ליהנות ניתנו". ואם שמח מאוד יברך על פרי חדש ויכוין גם על הצבא. ג. אם יש טעם בבשר שעולה אח"כ ומרגישים את טעמו אז צריך לחכות כי זהו עיקר טעם האיסור.
שאלה: המסתכל על תמונת גרושתו : גבר גרש אישה למרות שהוא אהב אותה. האם מותר לו להסתכל ולהינות מתמונה של אשתו שבה נראים רק פניה? האם הוא חייב להרחיק מראייתו ואף מביתו אלבומים של תמונות (שמחות וכד ) שבהן נראה כל גוף גרושתו (כמובן בלבוש צנוע)? האם יש הפרש בין אישה יפה ובין שאינה יפה לגבי השאלות הנ"ל? האם יש הפרש בשאלות הנ"ל בין מצב שבו יש חשש שהוא יתגרה ממנה ובין שאין חשש זה? האם יש הפרש בין גרוש שנותר גרוש ובין גרוש לאחר נישואין עם אישה אחרת?
תשובה: א. מותר להסתכל בתמונה אך אין זה רצוי שמא תתחתן ואז תהיה אסורה משום אשת איש. ב. לגבי אלבומים וכדו' רצוי כמו בסעיף א'. ג.אין הפרש בין אישה יפה לשאינה יפה. ד. אם יש חשש גירוי בוודאי אסור, אבל גם בלי זה אין הדבר רצוי. ה. אחרי נישואיו של הגרוש זה יכול להזיק לשלו'ם בינו לבין אשתו, וכדאי להתרחק מכל הדבר.
שאלה: כשרות לטחינה תוצרת מפעל בבעלות ערבית: שמתי לב שלטחינה של יצרן "בארכה" יש כשרות בד"צ. היצרן הוא ערבי - רושדי תעשיות מזון בע"מ, ואדי עארה. איך ייתכן שקיבל כשרות, ועוד של בד"צ? האם מותר להיות שותפים לפרנסתו של גוי מאויבינו? אודה לתשובה.
תשובה: מפעלים בבעלות ערבים יכולים לקבל כשרות. הכשרות הניתנת להם היא של "כשרות ארצית".
שאלה: צניעות בבגדי ים לנשים : אני הולכת רק לחופים נפרדים!! ואני רוצה ללבוש ביקיני מתחת לגופיה ומכנסיים. האם זה אסור או מותר לפי ההלכה?
תשובה: אם יש שם מציל ולא מצילה צריך ללבוש מעל הכל חלוק שאינו שקוף. ואם אין שם מציל וכדו', מותר.
שאלה: להתעטש בתפילה: איך אני יכול להאמין למה שכתוב שמי שמתעטש בתפילה זה סימן טוב שהתפילה התקבלה ומי שמפיח זה סימן רע וכן מי שהתבלבל בתפילה, כאשר אני רואה בעצמי שאני מתעטש כשאני מצונן ומתבלבל כשאני לא מרוכז. ולפעמים יכול להיות באותו יום גם זה וגם זה. אולי זה קורה סתם? איך הגיוני שהסימן הזה נכון?
תשובה: הכוונה בדברי ח כשאין סיבה טבעית לעיטוש. מדובר כשאדם לא מצונן. וכן לגבי התבלבלות מדובר שבשאר הדברים אדם לא מתבלבל ורק בתפלה נפל עליו בלבול.
שאלה: צדקה ומעשר לעצמי: האם אדם עני החי בצמצום יכול להשתמש בכספי צדקה או מעשר ששם בצד לעצמו?
תשובה: אם לא הפרשת את הכספים, אינך מחוייב להפריש מעשר כשאתה דחוק. אולם אם הפרשת ושמת בצד, אז הכסף יועד לעניים אחרים וזה בעיה להשתמש לצרכיך.
שאלה: נזק לחפץ מושאל: השאלתי מילונית מחברה ובמהלך השימוש המילונית נפלה והמכסה נשבר. למילונית עצמה לא נגרם נזק בתפקוד. את המכסה אי אפשר לתקן. מילונית חדשה עולה 480 ש"ח. ביקשתי לפצותה בכסף אך היא סרבה באומרה שאין פגיעה בתפקוד וזה יכול לקרות לכל אחד. מה עליי לעשות?
תשובה: אם החברה מוחלת, את לא צריכה לפצותה. אם את רוצה בכל זאת לפצותה, ניתן להביא לה מילונית חדשה ולקבל במקומה את המילונית שניזוקה.
שאלה: שמן זית וזיתים של דרוזי: האם מותר לי לאכול ולשתות ולהשתמש בשמן זית וזיתים שאקנה (מדרוזי), ואם כן, אז מה מברכים?
תשובה: אם אין בכך כל תערובת אתה יכול להשתמש. לגבי זיתים, ברכתם העץ. ואילו שמן, אין מברכים עליו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון אם לא ניתן לברר על השמן. לתשובת הרה"ג יעקב אריאל בנושא.
שאלה: שריטת מכונית במקום שלא נראה: נסעתי בטרמפ לפני כמה ימים וכשיצאתי מהרכב - בגלל שהיינו קרובים למכונית אחרת - הדלת של המכונית שממנה יצאתי פגעה קלות ברכב אחר. בדקתי וראיתי שבמקום הפגיעה חלק קטן מאוד של הצבע נמעך לבפנים (או משהו כזה) - מדובר על פחות מסנטימטר מרובע אני חושב ובמקום שלא כ"כ נראה. רציתי לדעת, האם אני חייב לומר זאת לבעל הרכב ההוא ולפצות אותו איכשהו על כך או שאינני חייב לעשות דברים אלו?
תשובה: מבחינת היושר צריך לספר לבעל הרכב, אינך יכול לדעת אם הוא מקפיד על זה או לא.
שאלה: כיסוי הפת בשבת: האם יש להניח את החלות על השולחן בזמן הקידוש? א"כ, עד מתי צריכות להיות מכוסות, האם גם בזמן ברכת "המוציא" עצמה צריכות להיות מכוסות?
תשובה: החלות צריכות להיות מונחות ומכוסות בשעת הקידוש.
שאלה: לברר על ברית מילה: אני נמצאת בקשר עם בחור שלא נולד בארץ, הוריו יהודים ולכן גם הוא יהודי אך הם אינם דתיים. לאחרונה התחלתי לחשוב על העתיד ועל חתונה ועלתה בראשי מחשבה מטרידה שאולי הוא לא עבר ברית מילה בגלות. זה מאוד מטריד אותי ואיני יכולה לדבר איתו על זה כי זה בהחלט לא מתאים. מה עלי לעשות?
תשובה: לחפש ידיד שלו שדרכו תבדקי ותבררי נקודה זו.
שאלה: לשבור ביסקוויט בשבת: האם מותר לשבור ביסקוויט שיש עליו אותיות או ציורים?
תשובה: היות ובביסקוויט הכיתוב הוא חלק ממנו ומאותו חומר ולא תוספת  כמו קרם, אזי לדעת כל הפוסקים אין בעיה בשבירתו בשבת.
שאלה: לגלח זקן הגורם לגירודים: שאלתי את הרב לגבי גילוח הזקן בזמן האבל על אחי בגלל גירודים קשים. הרב ענה לי: "שכדאי להתאמץ ולהחזיק מעמד". אני מודע לכך שכדאי להתאמץ אולם שאלתי הייתה, האם ישנה הקלה שתאפשר לא לגדל את הזקן או זקן חלקי, ומה המקורות לחובה זו?
תשובה: בשולחן ערוך יורה דעה סימן ש"צ אסר לספר ולהתגלח. התיר לקצר את השפם אם מפריע לאכול. בפתחי תשובה שם התיר למי שצריך לעבור ניתוח ויש צורך להוריד את השיער מהראש במקום הניתוח. ויש שהקילו למי שהוא שליח של עם ישראל אצל שרים גויים.
שאלה: פתיחת צוואה: האם מותר לפתוח צוואה (להתחיל בהליכי קיום) לפני תום ה- 30?
תשובה: מותר.
שאלה: הדלקת כיבוי מתג חשמלי בשבת: אם שכחתי להדליק לפני שבת מכשיר חשמלי שמאוד נצרך, לדוגמא: מזגן בשבת של קיץ, או לחילופין - הדלקתי, ועכשיו יותר מידי קר, האם מותר להדליק לכבות את המתג, כשאפשר להיתלות ב"משום עונג שבת", צורך תינוק וכד? ראיתי בשש"כ סעיף שממנו נשמע שמותר לצורך הנ"ל, אבל אני לא בטוח שהבנתי נכון.
תשובה: אין שום התר להדליק או לכבות מכשיר חשמלי בשבת אלא לצורך פיקוח נפש. בשעת צורך גדולה ניתן להשתמש בגוי.
שאלה: אכילה מחוץ לסוכה בבר מצוה: אני מוזמן לחגיגת בר מצווה של נכדו של אחי אשר תיערך בחול המועד סוכות באולם שמחות בחיפה (השומר כשרות). כיהודי השומר שבת ומצוות אני שואל כיצד עלי לנהוג באכילה ללא סוכה במקום. אני יודע שישנה מחלוקת בנדון. אנא סייע בידי למצא פתרון שלא יגרום למארחים - שהם בני משפחה - עוגמת נפש.
תשובה: ניתן לאכול מחוץ לסוכה אכילת עראי, דהיינו: בלי לאכול לחם וגם בלי לאכול מזונות בכמות גדולה.
שאלה: מעשר כספים לצורך שידוכים: האם אפשר להשתמש בכספי מעשר כספים לשיחות טלפון (בהתנדבות כמובן) שמטרתן שידוכים?
תשובה: מותר.
שאלה: נסיעה לאומן לצורך התחזקות: אני עכשיו בתהליך של התחזקות ושינוי. אני חושבת לנסוע בר"ח אלול לאומן לשבוע בלבד. הנסיעה בליווי רבנים ידועים של ברסלב. האם יש היתר לנסוע או שיש בכך איסור וודאי?
תשובה: לכתחילה עדיף לא לצאת מהארץ, ולהתחזק בארץ שהיא מקום שהשכינה שרויה. חוץ לארץ היא ארץ טמאה ורק כאשר יש הכרח מיוחד מותר לצאת לחו"ל.
שאלה: יין אוצר בית דין בשנת תש"ע: קבלנו לאחרונה יין אוצר בית דין, מתנה מהבנק, ואין אנו יודעים האם היה ביעור ליין אם לאו, מה דין היין מבחינה זו? האם ישנן חששות נוספים? האם שייך לנסות לברר מהיכן נקנה היין ולשאול את המוכר של החנות? מה כבוד הרב ממליץ לעשות?
תשובה: נראה שהיין כנראה היה במפעל הראשי שהוא היה שליח ב"ד וממילא לא צריך ביעור, כיוון שבפסח תשס"ט היה ברשות בית דין. בכל אופן, מי שרוצה להחמיר מחשש שמא היה היין במקום אחר, אפשר להפקיר כעת בפני ג'. יש לשמור ביין זה קדושת שביעית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איך בטוחים בזהות יהודית: איך יודעים שאדם הוא באמת יהודי, הרי עברנו הרבה התבוללות? אני לפעמים חושב אולי אלוקים בחר בנוצרים או בכל דת אחרת כעם מובחר ורק אליו הוא יעזור ויחבב. וגם אני ראיתי סרט ראליטי איך אדם נוצרי מאמין ומתפללל ומכיר לאלוקים. למה הוא, שמידת האמונה שלו גדולה מיהודי חילוני, לא מגיע לו שכר?
תשובה: א. הולכים לפי המסורת. איך שהכירו את הבן אדם או לפי מסורת מאב לבן. לפעמים אין מסורת, כמו בצאצאי אנוסים או מסיבות אחרות, ולפעמים באמת היו אנשים שחשבו שהם יהודים והתגלה לבסוף שהם לא יהודים. עד כמה שאפשר משתמשים במסורת. ב. אנו רואים שמה שהתורה הבטיחה התקיים. התורה הבטיחה שאם נשמע בקול ה' נשב בשקט על האדמה ואם לא נשמע בקול ה' נלך לגלות, וזה התקיים. התורה הבטיחה שה' יקבץ אותנו מהגלות, ואנו רואים שזה מתחיל להתקיים. רש"י ישב בפינה נידחת בגבול צרפת גרמניה וכתב שהארץ תהיה שממה עד שהיהודים יחזרו אליה ואנו רואים שזה התקיים, בזמנו נלחמו המוסלמים והנוצרים על השלטון בארץ והארץ נשארה שממה עד שהיהודים חזרו לארץ. חלק מהתפיסה הנוצרית היא שעם ישראל לא יחזור לארצו לאחר הגלות והנה אנו רואים שהוא חזר. ישנם אכן גויים שמאמינים באלוקים, ובמידה שהם אכן מתנהגים לפי רצונו יש להם שכר על כך. אולם מי שמאמין באותו האיש שהוא האלוהים ומתפלל אליו הוא עובד עבודה זרה. אמנם גם עובד עבודה זרה שעושה מעשים טובים יקבל על כך שכר. הקב"ה אינו מקפח שכר אף בריה.
שאלה: פצעי רבי שמעון בר יוחאי: בגמרא מסופר שאחרי שרשב"י יצא מהמערה הוא הלך לבית המרחץ כדי לרפא את פצעיו. למה הוא לא טבל במעיין שהיה לו כדי לרפא את פצעיו?
תשובה: מסתבר שמים חמים מועילים יותר לחטא ולרכך וכך לרפא את הפצעים, וא"כ יתכן שזו הסיבה. הרב יאיר וסרטיל
שאלה: לא לספר להורים פרטים: אני נשוי כשנתיים. אמא שלי שואלת אותי כל הזמן, בדרך אגב, איפה אני נמצא, לאן אני נוסע. אם אני עונה לה שאני לא רוצה לומר היא נפגעת עד כדי כך שהיא מסוגלת לבכות ומי יודע, אולי לכעוס על אשתי שמאז שהתחתני איתה אני מספר פחות (ובצדק. אני לא צריך להיות שקוף בכל צעד). אני כמעט ולא מתקשר אליה מאוטובוסים, כדי שהיא לא תשאל לאן אני נוסע. בנוסף, יש סכסוך בין ההורים שלי לבין ההורים של אשתי מסיבה אחרת. זה גורם לכך שאמי מקנאה כשאנחנו עושים יותר שבתות אצל חמי וחמותי (ואנחנו באמת עושים יותר - כי לאשתי זה חשוב לעשות אצל הוריה וכשמגיע תורי ואני מעדיף את הבית שלנו מאשר את בית ההורים). האם מותר לי לשקר בתכיפות כל כך גבוה? לא לספר שאני נוסע, לא לספר שאני אצל החמות, לא לספר שאשתי נוסעת לראיון עבודה, לא לספר שאנחנו בסידורים מחוץ לעיר ועוברים ליד עיר המגורים של הוריי וכו? כפי שכבר ציינתי, ניסתי להסביר לה שזה לא אפשרי לספר הכל אבל היא לא מבינה את זה ומתרעמת עליי ואולי גם על אשתי בסתר ליבה. מה עושים?
תשובה: אתה נוהג כראוי. יש מצווה לכבד הורים אולם אין מצווה להשאר צמוד אליהם. דווקא להיפך מורה התורה - "על כן יעזוב איש את אביו ואימו ודבק באישתו". כך דרך התורה לבנות מחיצות לכל בית ולא להיות שקוף. אולם כפי שאתה אומר אין עניין לחדד זאת. מותר לך לשנות מפני דרכי ולא לענות על דברים שלדעתך עדיף בשביל ה שלא לספר עליהם.
שאלה: בקבוק יין במתנה מגוי : בעלי מצא ארנק עם הרבה כסף ומסמכים. ב"ה החזיר לבחורה כמו שהוא, וכמובן ללא תמורה. הבחורה הרגישה שצריכה לעשות מחווה וקנתה בקבוק יין כשר למהדרין. הסתבר לבעלי שהיא גויה שבתהליכי גיור מתקדמים. היין הגיע בתוך שקית. האם מותר לנו להשתמש בו? ואם לא למי לתת?
תשובה: לדעתי, ניתן להקל בדבר כיון שהבקבוק סגור, ובלאו הכי רוב היינות בזמנינו הם מבושלים, וביין מבושל אין איסור.
שאלה: בישולי מטפלת זרה: לסבתי יש מטפלת הודית שעושה את כל הבישולים בבית. היא מפרידה בין בשר לחלב. האם יש בעיה הלכתית לאכול את האוכל שהיא מכינה להשתמש בכלים בהם היא בשלה? ואם היא הכינה אוכל כאשר סבתי פקחה עליה?
תשובה: יש בעיה של בישולי גויים, שאסור אף בבית ישראל. אולם אם היא מכינה אוכל לסבתא שלא מתפקדת וכדו', אפשר להקל בזה. אך אם ניתן הדבר עדיף שהסבתא תעשה איזה פעולה אפילו קטנה בבישול עצמו.
שאלה: השכר במגילת קהלת: האם קהלת מטיל ספק בתורת הגמול?
תשובה: מגילת קהלת לא מתייחסת למה שקורא מעל השמש. היא בוחנת את המציאות כפי שהיא נמצאת בעולם הזה. מכיון שתורת הגמול אינה יכולה להיות שלמה ללא האמונה בעולם הבא, אין סתירה בין קהלת לענין הגמול. גם מבחינת העולם הזה קהלת אומר מבט מצד נקודת השקפה אחת. אולם יש נוקדות השקפה אחרות שגם בעולם הזה יכולות למצוא צדק וגמול למעשה הצדיק. וכנראה ששתי המבטים נכונים. לפעמים ניתן לומר שאין הבדל בין מעשה הצדיק לרשע, אולם זאת רק במבט קצר מועד - "ויציצו כל פועלי אוון. אולם במבט ארוך טווח לתקופה ארוכה יותר הדברים הולכים ומתבארים שגם מצד העולם הזה יש צדק ומשפט. הברור במילואו יהיה כשיתקיים "ועלו מושיעים בהר ציון לשפוט את הר עשיו".
שאלה: ליווי חתן וכלה ע"י הורים גרושים: קראתי באתר כי ליווי כלה ע"י הוריה הגרושים אינו סימן טוב, ולכן יש לצרף זוג נוסף שמותר לייחוד והם בעצם יהיו השושבינים העיקריים. אבל מה אם נוהגים בשיטת הליווי של שתי אמהות מלוות את הכלה ושני אבות מלווים את החתן (במקום- הורי הכלה עם הכלה והורי החתן עם החתן?) האם זהו פתרון, ואם לא, איך בוחרים מי ילווה את הכלה, האם או האב?
תשובה: מדובר בתשובה במקרה שהאמהות מלוות את הכלה והאבות את החתן, כך המנהג המקובל יותר.
שאלה: מנוי לקבוצת כדורגל: יש לי המון חברים שעושים מנוי לקבוצת כדורגל. האם אני יכול לעשות מנוי ביחד איתם כדי שלמשחקים שאני אוכל להגיע (קרי- לא בשבת אלא במוצ"ש או ימי חול)- אני אהיה ביחד איתם? (אם אני לא אעשה מנוי, לא יהיו כרטיסים לשער הזה ולכן או שאני אהיה בשער אחר לבד או לקנות ביוקר מספסרים)
תשובה: אם שותפותך מסייעת לחילול שבת, היא אסורה.
שאלה: תרומה לצדקה או לישיבה: ב"ה מידי חודש אני תורם צדקה לתמיכה במשפחות נזקקות. מידי פעם אני מתלבט האם לתרום לישיבה כלשהי לתמיכה בתלמוד תורה, אך תמיד אני בסוף מחליט שעדיף לתרום למשפחות נזקקות, אבל אני לא בטוח אם ההחלטה שלי נכונה או לא. האם יש הלכה בעניין הזה? לכבוד הרב על התשובה. ובהזדמנות זו אני מוסר יישר כח גדול לכל העושים במלאכה באתר המאד חשוב הזה.
תשובה: ישנה עדיפות לתמיכה בתורה, ולכן אם יש אפשרות לתת למשפחות בני תורה שלומדים ולהוריהם אין יכולת להחזיק אותם - עדיף לתת להם.